டேவிட் வார்னர்

டேவிட் ஆன்ட்ரூ வார்னர் (David Andrew Warner, பிறப்பு: 27 அக்டோபர் 1986) ஆத்திரேலியத் துடுப்பாட்ட வீரரும்  பன்னாட்டு இருபது20 போட்டியில் ஆத்திரேலிய அணியின் முன்னாள் தலைவரும் ஆவார்.இடது-கை தொடக்க   மட்டையாளரான இவர் 132 ஆண்டுகளில் முதல்தரத் துடுப்பாட்ட அனுபவம் எதுவும் இன்றி ஆத்திரேலியத் தேசிய அணிக்கு நேரடியாகத் தெரிவு செய்யப்பட்ட முதலாவது வீரர் ஆவார்http://stats.espncricinfo.com/ci/engine/team/2.html?captain_involve=48739;class=3;filter=advanced;spanmin1=17+Feb+2011;spanval1=span;template=results;type=team;view=results இவர் தற்போது நியூ சவுத் வேல்ஸ் மாநில அணி , சன்ரைசர்ஸ் ஐதராபாத், சிட்னி தண்டர் அணிகளுக்காக உள்ளுர்ப் போட்டிகளில் விளையாடி வருகிறார்.

2015 முதல் 2018 வரை தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் துணைஅணித் தலைவராக இருந்தார்.

துவக்கத்தில் ஸ்லிப்பில் களத்தடுப்பாடினார். பின் 2016 ஆம் ஆண்டில் கைவிரலில் காயம் ஏற்பட்ட காரணத்தினால் மத்திய திசையில் களத்தடுப்பாடி வருகிறார். ஜனவரி 23, 2017 இல் ஆலன் பார்டர் பதக்கத்தை வென்றார். இந்தப் பதக்கத்தை வென்ற நான்காவது வீரர் ஆவார். மேலும் தொடர்ச்சியாக இந்தப் பதக்கத்தை ஒரு முறைக்கு மேல் பெற்றவர் எனும் சாதனை படைத்தார்.

ஏப்ரல், 2017 அன்றைய நிலவரப்படி, பன்னாட்டுத் துடுப்பாட்ட அவையின் தரவரிசையின் படி தேர்வுத் துடுப்பாட்டத்தில் 6 ஆவது இடத்திலும், ஒருநாள் பன்னாட்டுத் துடுப்பாட்டத்யில் 3 ஆவது இடத்திலும் உள்ளார். பன்னாட்டு இருபது20 போட்டிகளில் 1500 ஓட்டங்களைக் கடந்த முதல் ஆத்திரேலிய மற்றும் ஆறாவது சர்வதேச வீரர் எனும் சாதனையைப் படைத்தார். ஒர் ஆண்டில் ஏழு நூறுகள் அடித்த முதல் ஆத்திரேலியத் துடுப்பாட்ட வீரர் எனும் சாதனையைப் படைத்தார். செப்டம்பர் 28, 2017 இல் தனது 100 வது ஒருநாள் பன்னாட்டுத் துடுப்பாட்டப் போட்டியில் விளையாடினார். அந்தப் போட்டியில் நூறு ஓட்டங்கள் அடித்தார். இதன் மூலம் 100 வது போட்டியில் 100 ஓட்டங்கள் அடித்த முதல்  ஆத்திரேலிய வீரர் மற்றும் 8 வது சர்வதேச வீரர் எனும் சாதனையைப் படைத்தார்.

2018 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் பந்தை சேதப்படுத்திய விவகாரத்தில் மத்தியப் புலனாய்வுத் துறையின் அறிக்கையின் படி வார்னர், ஸ்டீவ் சிமித் மற்றும் கேமரான் பான்கிராஃப்ட் ஆகியோரை ஒரு ஆண்டுகாலம் சர்வதேச மற்றும் உள்ளூர்ப் போட்டிகளில் விளையாட பன்னாட்டுத் துடுப்பாட்ட அவை தடை விதித்தது. இவர் 2018 இந்தியன் பிரீமியர் லீக் தொடரில் சன்ரைசர்ஸ் ஐதராபாத் அணிக்காக தேர்வானதை இந்தியத் துடுப்பாட்டக் கட்டுப்பாடு வாரியம் தடைசெய்தது.

2009-10 காலத்தில் இந்தியன் பிரீமியர் லீக் அணியான தில்லி டேர்டெவில்சில் சேர்க்கப்பட்டார்.Big hitting Blues batsman hits the jackpot 17 டிசம்பர் 2008 – 12:53PM 2014 இந்தியன் பிரீமியர் லீக் ஏலத்தில் சன்ரைசர்ஸ் ஐதராபாத் அணியினால் 880,000 அமெரிக்க டாலர்களுக்கு ஏலத்தில் வாங்கப்பட்டார்.

சிட்னியின் பாடிங்டன் என்ற புறநகரில் பிறந்த டேவிட் வார்னர் 19-வயதிற்கு உட்பட்டோருக்கான ஆத்திரேலிய அணியில் சேர்க்கப்பட்டு இலங்கை சென்று விளையாடினார்.

 ஆரம்பகால வாழ்க்கை 
டேவிட் ஆண்ட்ரூ வார்னர் அக்டோபர் 27, 1986 அன்று பட்டிங்டன், சிட்னியில் பிறந்தார். தனது 13 ஆம் வயதில் இடது-கையில் மட்டையாடி வந்தபோது இவரது பயிற்சியாளர் வலது-கையால் மட்டையாடும்படி அறிவுறுத்தினார். இவர் விளையாடிய ஒரு பருவத்திற்கு பின் இவரது தாய் ஷெய்லா வார்னர் அவரை மீண்டும் இடதுகையால் விளையாடும்படி அறிவுறுத்தினார். அதன் பின் சிட்னி கோஸ்டல் துடுப்பாட்ட சங்க 16 வயதிற்குட்பட்டோருக்கான போட்டியில் பல சாதனைகளைப் படைத்தார். தனது 15 ஆவது வயதில் முதல் தரத் துடுப்பாட்டப் போட்டியில் விளையாடினார். பின் 19 வயதிற்குட்பட்டோருக்கான இலங்கைத் துடுப்பாட்ட அணிக்கு எதிரான போட்டியில் விளையாடிய பின் தேசிய அணியில் இடம்பெற்றார். இவர் ராண்ட்விக் ஆண்கள் உயர்நிலைப்பள்ளியில்  பயின்றார்.

பன்னாட்டு நூறுகள்
தேர்வு நூறுகள்
டேவிட் வார்னரின் தேர்வு நூறுகள்  ஓட்டங்கள்  ஆட்டம்  எதிராக  நகரம்/நாடு  அரங்கு  ஆண்டு  முடிவு 1  123*  2     ஹோபார்ட், ஆத்திரேலியா  பெல்லரைவ் ஓவல் அரங்கம்  2011  தோல்வி 2  180  5     பேர்த், ஆத்திரேலியா  மேற்கு ஆஸ்திரேலிய துடுப்பாட்ட சங்க அரங்கம்  2012  வெற்றி 3  119  11     அடிலெயிட், ஆத்திரேலியா  அடிலெய்டு நீள்வட்ட அரங்கம்  2012  சமம் 4  124  23     பிரிஸ்பேன், ஆத்திரேலியா  பிரிசுபேன் துடுப்பாட்ட அரங்கம்  2013  வெற்றி 5  112  25     பேர்த், ஆத்திரேலியா  மேற்கு ஆஸ்திரேலிய துடுப்பாட்ட சங்க அரங்கம்  2013  வெற்றி 6  115  28     செஞ்சூரியன், தென்னாப்பிரிக்கா  சூப்பர் ஸ்போர்ட் பார்க்  2014  வெற்றி 7  135 30     கேப் டவுன், தென்னாப்பிரிக்கா  நியூலண்ட்சு கிரிக்கெட் அரங்கு  2014  வெற்றி 8  145     கேப் டவுன், தென்னாப்பிரிக்கா  நியூலண்ட்சு கிரிக்கெட் அரங்கு  2014  9  133  31     துபாய், ஐக்கிய அரபு அமீரகம்  துபாய் பன்னாட்டு அரங்கு  2014  தோல்வி 10  145 33     அடிலெயிட், ஆத்திரேலியா  அடிலெய்டு நீள்வட்ட அரங்கம்  2014  வெற்றி 11  102     அடிலெயிட், ஆத்திரேலியா  அடிலெய்டு நீள்வட்ட அரங்கம்  2014  12  101  36     சிட்னி, ஆத்திரேலியா  சிட்னி கிரிக்கெட் மைதானம்  2015  சமம்

ஒருநாள் பன்னாட்டு நூறுகள்
டேவிட் வார்னரின் ஒருநாள் பன்னாட்டு நூறுகள்  ஓட்டங்கள்  ஆட்டம்  எதிராக  நகரம்/நாடு  அரங்கு  ஆண்டு  முடிவு 1  163   19     பிரிஸ்பேன், ஆத்திரேலியா  பிரிசுபேன் துடுப்பாட்ட அரங்கம்  2012  வெற்றி 2  100   20     அடிலெயிட், ஆத்திரேலியா  அடிலெய்டு நீள்வட்ட அரங்கம்  2012  தோல்வி 3  127   51     சிட்னி, ஆத்திரேலியா  சிட்னி கிரிக்கெட் மைதானம்  2015  வெற்றி

 இருபது 20 நூறுகள் 
டேவிட் வார்னரின் இருபது20 நூறுகள்#ஓட்டங்கள்4s6sவிளையாடிய அணிஎதிரணிஇடம்ஆண்டு1107*6995டெல்லி டேர்டெவில்ஸ்கொல்கத்தா நைட் ரைடர்ஸ்புது தில்லி20102135*69118நியூ சவுத் வேல்ஸ் புளூஸ்சென்னை சூப்பர் கிங்ஸ்சென்னை20113123*68611நியூ சவுத் வேல்ஸ் புளூஸ்பெங்களூர் ராயல் சேலஞ்சர்ஸ்பெங்களூர்20114102*5166சிட்னி தண்டர்மெல்போர்ன் ஸ்டார்ஸ்மெல்பேர்ண்20115109*54107டெல்லி டேர்டெவில்ஸ்டெக்கான் சார்ஜர்ஸ்ஐதராபாத்து (இந்தியா)2012612659108சன்ரைசர்ஸ் ஐதராபாத்கொல்கத்தா நைட் ரைடர்ஸ்ஐதராபாத்து (இந்தியா)2017

மேற்கோள்கள்

 வெளி இணைப்புகள் 


 David Warner Profile and latest news at Sportskeeda


பகுப்பு:1986 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:டர்ஹாம் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:சன்ரைசர்ஸ் ஐதராபாத் அணி வீரர்கள்